
1. Trowch y cofnodion isod o iaith anffurfiol i iaith ffurfiol gan ddefnyddio’r amhersonol os yn addas a chywirwch unrhyw gamgymeriadau os bod angen [noder: dw i wedi newid trefn y cofnodion yn ychydig]

Cofnodion Cyfarfod Clwb Chwaraeon y Llan, 26ain Hydref 2015

	Presennol
	Jean Jones (cadeiryddes), Mair Thomas, Pat Evans, Rachel Timms, Gwenllian Jacob, Tom Davies, Jac Thomas, Meirion Evans

	Ymddiheuriadau
	Cafwyd ymddiheuriadau am eu habsenoldeb gan Siân Pugh a Hefin Thomas



Cofnodion y cyfarfod diwethaf

Cymeradwywyd cofnodion y cyfarfod a gynhaliwyd y mis diwethaf fel cofnod cywir. Arwyddwyd y cofnodion gan y gadeiryddes, Jean Jones. 

Gohebiaeth

Nid oedd unrhyw ohebiaeth. 

Materion y Clwb

1. Dywedwyd gan rai aelodau bod eisiau mwy o wirfoddolwyr i helpu gyda’r chwaraeon fore Sadwrn a gofalu am y plant. Rwyf eisoes wedi ysgrifennu at rieni plant yr ysgol leol i ofyn iddynt am gymorth.

Cam gweithredu: bydd cadeirydd y Clwb yn cysylltu â nhw i drafod y mater. 

2. Gobeithir denu mwy o blant i ddod i’r Clwb drwy gynnig sesiwn am ddim iddynt. Hyfforddir nhw gan staff y Clwb. 

3. Mae llawer o bobl wedi gwneud pethau i godi arian i’r Clwb. Er enghraifft, cynhaliwyd bore coffi yng nghanol y dref ddydd Sadwrn diwethaf. Gwnaethpwyd £440 o elw. Talwyd yr arian i’r cyfrif banc. 

4. Trafodasom syniadau ar gyfer codi arian i’r Clwb yn y dyfodol. Cafwyd llawer o syniadau gwych oddi wrth bawb. 

Cam gweithredu: byddaf yn cylchredeg crynodeb o’r drafodaeth mor fuan â phosib.

5. Cawsom fil o’r ganolfan hamdden yn ddiweddar am y rhent i’w dalu. Talwyd y bil ddoe. 

6. Gwahoddir cadeirydd y Clwb i ginio’r Cyngor Sir. Mae e wedi derbyn y gwahoddiad. 

7. Anafwyd plentyn y mis diwethaf a galwyd meddyg. O ganlyniad, bydd aelod y Cyngor yn dod yr wythnos nesaf i siarad â’r Clwb am iechyd a diogelwch. Mae eisiau i bawb o’r pwyllgor ddod i’r sesiwn. 

8. Rydym wedi cael cwyn am rywun sydd wedi bod yn gadael ysbwriel yn y Ganolfan. Atgoffir staff na ddylent adael ysbwriel yn unrhyw le yn y Ganolfan. 

9. Cawsom lythyr o Ferched y Wawr yn gofyn am noson ioga. Yn dilyn trafodaeth fywiog, penderfynwyd gan yr aelodau cynnig noson iddynt. 

10. Mae tri phlentyn wedi cystadlu yn Chwaraeon y Sir. Cipiodd un ohonynt y safle cyntaf a chipiodd y ddau arall y trydydd safle. Llongyfarchiadau iddynt ar eu llwyddiant! 

Camau gweithredu

1. Mae Mair i gysylltu â busnesau lleol i gael nawdd i’r Clwb. 

2. Cytunwyd y bydd Pat yn trefnu parti i ddathlu deng mlynedd ers dechrau’r Clwb. 

3. Penderfynwyd y bydd Rachel yn danfon deunyddiau, posteri a thaflenni at blant yr ysgol i hysbysebu gweithgareddau’r Clwb. 

4. Nid oedd digon o amser i drafod y problemau ynglŷn â’r toiledau. Byddaf yn trefnu cyfarfod yr wythnos nesaf i’w trafod nhw. 

5. Mae’r Nadolig yn agosi! Trefnir cinio Nadolig ar 20fed o Ragfyr. Penderfynwyd y bydd Jac yn cael y fwydlen a phrisiau o Gwesty y Gobaith, lle cynhelir y cinio. 

Unrhyw fater arall

Ni chodwyd unrhyw faterion eraill. 

Dyddiad y cyfarfod nesaf

3ydd o fis Tachwedd (i’w gadarnhau). 

2. Ysgrifennwch am waith Sian yn y Cynulliad Cenedlaethol Cymru (National Assembly of Wales) – 300 gair 

Tiwtor Cymraeg yw Siân. Mae hi’n treulio’r rhan fwyaf o’i hwythnos, sef o ddydd Llun i ddydd Iau, yn gweithio yn y Cynulliad Cenedlaethol, lle mae hi’n dysgu Cymraeg i Aelodau’r Cynulliad a’u staff cynorthwyo. Mae hi’n tiwtora’r Aelodau un-wrth-un a’r staff mewn grwpiau bach. Mae hi hefyd yn cynnig cymorth penodol i Aelodau sydd am ddweud rhywbeth yn Gymraeg mewn digwyddiadau neu ar achlysuron arbennig, drwy ymarfer ymadroddion priodol i’w dweud.

Mae Siân yn cyfaddef nid peth hawdd yw dysgu Cymraeg ond mae hi’n credu bod y daith yn un gyffrous. Mae hi’n pwysleisio ei bod hi’n bwysig iawn i ddysgwyr beidio â phoeni am wneud camgymeriadau – mae pawb yn eu gwneud nhw, hyd yn oed hithau. Y peth pwysicaf yw defnyddio’r iaith ac mae hi’n annog ei dysgwyr i wneud hynny – wedi’r cwbl, mae dyfodol yr iaith yn nwylo’r Aelodau, yn ei hôl hi. 

Yn ddiweddar, agorwyd ystafell benodol o’r enw ‘Cornel Cymraeg’ ar gyfer dysgwyr– yn y fideo, gallwch chi weld Rosemary Butler yn ei hagor yn swyddogol. Mae Siân yn credu bod y datblygiad hwn yn un gwych – mae’n fan lle gall pobl ddod at ei gilydd a chymdeithasu drwy gyfrwng Cymraeg. Mae Rosemary yn credu y bydd Cornel Cymraeg yn helpu’r Senedd i gyflawni ei huchelgais o fod yn sefydliad dwyieithog go iawn. 

[bookmark: _GoBack]Mae Siân yn jocio y gall hi fod yn amhoblogaidd iawn weithiau – pan mae pobl yn ei gweld hi yn y coridor, maen nhw’n ei hosgoi, gan eu bod nhw’n poeni y bydd hi’n eu gorfodi nhw i ymarfer eu Cymraeg.

Dw i’n amau bod hynny’n wir – mae’n amlwg ei bod hi’n anhygoel o boblogaidd. Mae pawb sy’n ymddangos yn y fideo yn ei chanmol am ei hymroddiad a’i heiddgarwch. Oherwydd ymdrechion Siân, mae llawer o Aelodau’n dysgu Cymraeg erbyn hyn a dyn nhw ddim yn ofni ei defnyddio. Yng ngeiriau Rebecca Evans: “mae hi’n athrawes fendigedig!”. 



3. Cwblhewch y brawddegau canlynol gyda phriod-ddull addas

1. Mae hi’n mynd adref o’r gwaith am wn i (as far as I know)
2. Dyw e ddim cystal â’i dad o bell ffordd (by a long way)
3. Roedd pawb yn chwerthin am ben y digrifwr (to laugh at)
4. Mae Rhys yn geffyl blaen (front runner) yn y ras, ond dim ond o drwch blewyn(by a whisker)
5. Cymraeg yw hi i’r carn (through and through) er ei bod yn gweithio yn yr Eidal ar hyn o bryd (at this point in time)
6. Mae e’n lwcus bod ei rieni wrth law (nearby), maen nhw’n galw am yn ail (alternatively)
7. Chafodd hi ddim dolur yn y ddamwain drwy drugaredd (mercifully)
8. Roedd y parti dros ben llestri (over the top) braidd
9. Mae e’n dysgu Cymraeg ac mae’n dal ati (to persevere) er ei fod yn byw yng Ngroeg
10. Rwy i wedi cael digon ar (to become tired of) fynd allan bob nos Wener.
11. Mae mynediad am ddim (free entry) i’r cyngerdd yn yr ysgol heno.
12. Roedd hi bob amser yn gwneud ei gorau glas (doing her very best) yn yr ysgol
13. Does dim llawer o docynnau ar ôl i’r gêm rygbi, ond y cyntaf i’r felin gaiff falu
(first come, first serve)
14. Mae e wedi rhoi’r gorau (to give up) i ysmygu



[Diwedd]

